钦定古今图书集成/方舆汇编/职方典/第1133卷 > 《大别山歌》汪廷元
## 钦定古今图书集成/方舆汇编/职方典/第1133卷 > 《大别山歌》汪廷元

昔日“禹王凿断岣嵝石，大者万仞小千尺。天风吹落
汉阳江，横冈隐隐悬空碧。汉阳之水从何来，嶓冢沃
焦倒地摧。分流荡漾此山下，吁嗟大别何雄哉？抠衣
走上天崔嵬，俯瞰壑底如奔雷。广泽洪涛不可测，有
时万顷玻璃开。仙子何时骑鹤回，颓然大醉登高台。
招余呼作黄石友，《金庭宝诀》缠双肘。盘中飧之白凤”
膏，露液倾来日五斗。顿觉泠汾双翼生，欲叩阊阁向
瑶京。五云万里飞未至，怪底蛟龙呼且惊。我欲徙倚
文昌殿，剑阁横峰天外见。洞庭波下潇湘空，浔阳东
去如披练。江汉百折不复停，万古留此苍翠屏。且向
中山醉饮几千日，鹦鹉洲上草色空青青。